APSTIPRINĀTS

Sabiedrības ar ierobežotu atbildību “SALTAVOTS” iepirkuma komisijas

2022. gada 7. jūnija sēdē

**Sabiedrības ar ierobežotu atbildību “SALTAVOTS”**

**TIRGUS IZPĒTES**

**Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr. SA 2022 10**

**NOLIKUMS**

Sigulda 2022

1. Tirgus izpētes mērķis
   1. Tirgus izpētes mērķis ir noteikt saimnieciski visizdevīgāko piedāvājumu būvniecības ieceres dokumentācijas izstrādei saskaņā ar Pasūtītāja izstrādāto Tehnisko specifikāciju (2. pielikums).
   2. Tirgus izpētes identifikācijas Nr. SA 2022 10.
2. Pasūtītājs
   1. Pasūtītājs ir sabiedrība ar ierobežotu atbildību „SALTAVOTS” reģ. Nr. 40103055793, Lakstīgalas iela 9B, Sigulda, Siguldas novads, LV-2150; e-pasta adrese: saltavots@saltavots.lv
   2. Kontaktpersonas, kuras pilnvarotas sniegt organizatoriska rakstura informāciju par:
      1. tirgus izpētes nolikumu - Silvija Zaharāne, tālrunis 25414421, e-pasts: [silvija.zaharane@saltavots.lv](mailto:silvija.zaharane@saltavots.lv);
      2. tehnisko specifikāciju – Ieva Lapiņa, tālrunis 23221617**,** e-pasts: [ieva.lapina@saltavots.lv](mailto:ieva.lapina@saltavots.lv) .
   3. Ne Pasūtītājs, ne iepirkuma komisija (turpmāk – komisija) neuzņemas nekādu atbildību par Pretendenta izmaksām piedāvājuma sagatavošanai un iesniegšanai neatkarīgi no tirgus izpētes rezultātiem.
3. Pretendents
   1. Par tirgus izpētes Pretendentu var būt jebkurš no šādiem piegādātājiem, kas piedāvā tirgū veikt projektēšanas izstrādes pakalpojumus, un, kas iesniedzis piedāvājumu tirgus izpētes nolikumā (turpmāk – nolikums) noteiktajā kārtībā:
      1. fiziskā persona;
      2. juridiskā persona;
      3. personālsabiedrība (pilnsabiedrība vai komandītsabiedrība), kurai nav juridiskās personas statuss;
      4. piegādātāju apvienība (turpmāk – pretendents).
   2. Visiem Pretendentiem tirgus izpētē piemēro vienādus noteikumus.
   3. Ja piedāvājumu tirgus izpētei iesniedz piegādātāju apvienība, piedāvājumam jāpievieno visu apvienības dalībnieku parakstīta vienošanās par dalību tirgus izpētē, katram apvienības dalībniekam izpildei nododamo daļu (apjoms procentos no līgumcenas un apraksts) un pārstāvības tiesībām parakstīt un iesniegt piedāvājumu.
   4. Ja piegādātāju apvienību atzīst par tirgus izpētes uzvarētāju, tās dalībnieki pirms iepirkuma līguma noslēgšanas nodibina vai nu personālsabiedrību, vai arī noslēdz sabiedrības līgumu, iesniedzot Pasūtītājam sabiedrības līguma apliecinātu kopiju. Neizpildot šajā punktā minēto prasību, Pasūtītājs uzskatīs, ka piegādātāju apvienība ir atteikusies noslēgt iepirkuma līgumu.
4. Papildus informācijas saņemšana par tirgus izpēti
   1. Visi interesenti nolikumu var saņemt elektroniskā veidā sabiedrības ar ierobežotu atbildību „SALTAVOTS” tīmekļvietnē [www.saltavots.lv](http://www.saltavots.lv) vai drukātā veidā divu darbdienu laikā pēc attiecīgā pieprasījuma saņemšanas dienas, ja ir veikta Pasūtītāja rēķinā norādītā samaksa, kas atbilst nolikuma kopijas pavairošanas un nosūtīšanas faktiskajiem izdevumiem.
   2. Visu informāciju par tirgus izpētes norisi, kā arī atbildes uz ieinteresēto piegādātāju jautājumiem komisija sniedz rakstiski.
   3. Ieinteresētais piegādātājs jautājumu par tirgus izpētes nolikumu uzdod rakstiskā veidā, nosūtot to pa pastu vai e-pastu uz nolikuma 2.1.punktā norādīto adresi, e-pastu un/vai uz nolikuma 2.2. punktā norādīto kontaktpersonu e-pastu. Pasūtītājs vienas darbdienas laikā nosūta apstiprinājumu par e-pasta saņemšanu nolikuma 2.1. vai 2.2. punktā minētajā adresē.
   4. Ja komisija no ieinteresētā piegādātāja saņem rakstisku jautājumu par tirgus izpētes norisi, atbildi tā sniedz rakstiskā veidā 3 (trīs) darbdienu laikā no jautājuma saņemšanas dienas, bet ne vēlāk kā 4 (četras) darbdienas pirms piedāvājumu iesniegšanas termiņa beigām, ja jautājums ir saņemts savlaicīgi. Par jautājuma saņemšanas dienu uzskata pa pastu saņemtās vēstules reģistrācijas sabiedrības ar ierobežotu atbildību „SALTAVOTS” lietvedībā datumu, kad vēstule personīgi iesniegta Pasūtītājam, bet pa elektronisko pastu saņemtajām vēstulēm – saņemšanas datumu, kas norādīts attiecīgajā tehniskajā līdzeklī.
   5. Komisija sniegto skaidrojumu kopā ar uzdoto jautājumu, bet, nenorādot jautājuma iesniedzēju, publicē sabiedrības ar ierobežotu atbildību „SALTAVOTS” tīmekļvietnē [www.saltavots.lv](http://www.saltavots.lv). Ieinteresētā piegādātāja pienākums ir pastāvīgi sekot sabiedrības ar ierobežotu atbildību „SALTAVOTS” tīmekļvietnē publicētajai informācijai un ievērtēt to savā piedāvājumā.
   6. Komisija sniegto skaidrojumu nosūta jautājuma uzdevējam pa e-pastu vai pastu, izņemot tos gadījumus, kad jautājuma iesniedzējs nav norādījis nevienu no šiem saziņas līdzekļiem.
5. Tirgus izpētes termiņi
   1. **Piedāvājumu iesniegšana notiek līdz 2022. gada 17. jūnija plkst.10.00** Lakstīgalas ielā 9B, Siguldā, LV-2150. Piedāvājumu atvēršanas procedūra notiek 2022. gada 17. jūnijā plkst.10.00 Lakstīgalas ielā 9B, Siguldā, LV-2150.
6. Iepirkuma priekšmeta raksturojums un piedāvājuma noformējums
   1. Iepirkuma priekšmets ir būvniecības ieceres dokumentācijas izstrādei sabiedrības ar ierobežotu atbildību „SALTAVOTS” vajadzībām **s**askaņā ar Pasūtītāja izstrādāto tehnisko specifikāciju. Orientējošais projektējamo ūdensapgādes tīklu garums ir 620 m.
   2. Līgumu izpildes laiks līdz 120 kalendārajām dienām no līguma noslēgšanas dienas
   3. Līgumu izpildes vieta: Siguldas pagasts, Siguldas novads, Latvija.
   4. Pretendents piedāvājumu iesniedz aizlīmētā aploksnē vai paketē (vienā vai vairākās), kura ir marķēta šādi:

* pasūtītāja adrese;
* pretendenta nosaukums un juridiskā adrese;
* šāda atzīme: Tirgus izpētei ““Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr. SA 202210, neatvērt līdz 2022. gada 17. jūnija plkst.10.00”;
  1. Pretendents piedāvājumu iesniedz šādā adresē:

Sabiedrība ar ierobežotu atbildību „SALTAVOTS”

Lakstīgalas ielā 9B, Siguldā, Siguldas novadā, LV-2150.

* 1. Pretendents piedāvājumu iesniedz līdz **2022. gada 17. jūnija plkst.10.00.** Pēc šī termiņa piedāvājumus nepieņem.
  2. Ja Pretendents nosūta piedāvājumu pa pastu, tas nodrošina piedāvājuma saņemšanu līdz nolikuma 6.6. punktā noteiktajam termiņam. Pēc norādītā termiņa pa pastu saņemtie piedāvājumi netiks pieņemti.
  3. Pretendents drīkst iesniegt tikai vienu piedāvājuma variantu.
  4. Pretendents piedāvājumu iesniedz:

6.9.1. oriģinālu drukātā dokumenta veidā vienā eksemplārā, kur visi piedāvājuma dokumenti ir cauršūti vai cauraukloti, nostiprinot auklas galus un apliecinot lapu skaitu. Piedāvājums jānoformē tā, lai novērstu iespēju nomainīt lapas, nesabojājot nostiprinājumu;

6.9.2. piedāvājuma kopiju elektroniskā formā pdf formātā uz CD, DVD vai USB datu nesēja.

1. Nosacījumi dalībai tirgus izpētē
   1. Pretendentu no dalības tirgus izpētē izslēdz šādos gadījumos:

7.1.1. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem komisija ņem vērā informāciju, kas ievietota Valsts ieņēmumu dienesta tīmekļvietnē pieejamajā parādnieku reģistrā;

7.1.2. ja nodokļu parādi pārsniedz 150 euro, komisija rīkojas saskaņā ar Sabiedrisko pakalpojumu sniedzēju iepirkumu likuma 48. panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto;

7.1.3. ir pasludināts Pretendenta maksātnespējas process, apturēta Pretendenta saimnieciskā darbība vai Pretendents tiek likvidēts.

* 1. Pretendentu izslēgšanas nosacījumi attiecas uz :

7.2.1. Pretendentu (ja pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība);

7.2.2. personām uz, kuru iespējām Pretendents balstās, lai apliecinātu, ka Pretendenta kvalifikācija atbilst Pretendenta kvalifikācijas prasībām.

* 1. Pirms lēmuma pieņemšanas Pretendentam, kuram būtu piešķiramas līguma slēgšanas tiesības, iepirkuma komisija veic pārbaudi atbilstoši Starptautisko un Latvijas Republikas nacionālo sankciju likuma 11.1 pantam.
  2. Komisija attiecībā uz Pretendentu, kuram būtu piešķiramas līguma slēgšanas tiesības, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ja nav publiski pieejama informācija, pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.
  3. Kompetento institūciju izsniegtās izziņas un citus dokumentus, ko izsniedz Latvijas institūcijas, komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

1. **Pretendenta atlase un iesniedzamie dokumenti**
2. Pretendentam tirgus izpētes piedāvājuma ietvaros ir jāiesniedz Pretendenta atlases dokumenti, Tehniskais piedāvājums un Finanšu piedāvājums, kuri apliecina Pretendenta atbilstību izvirzītajām prasībām un sniedz pilnīgas ziņas par Pretendenta piedāvājumu.
3. Prasības Pretendentam (pārbaudāmā informācija) un dokumenti, kuri jāiesniedz Pretendentam:

| Nr. p.k. | Prasības Pretendentam (pārbaudāmā informācija) | Iesniedzamie dokumenti |
| --- | --- | --- |
| **Pretendentu atlases dokumenti** | | |
| 8.2.1. | Pretendenta pieteikums dalībai tirgus izpētē | 8.2.1.1.Pretendenta pieteikums dalībai tirgus izpētē (Nolikuma 1. pielikums, kas jāparaksta Pretendenta pārstāvim ar pārstāvības tiesībām vai tā pilnvarotai personai).  Ja Pretendents ir piegādātāju apvienība pieteikumā dalībai iepirkuma procedūrā jānorāda visi apvienības dalībnieki. Pretendenta pieteikumam dalībai tirgus izpētē jāpievieno visu apvienības dalībnieku parakstīta vienošanās par dalību tirgus izpētē, katram apvienības dalībniekam izpildei nododamā pakalpojuma daļa un pārstāvības tiesībām parakstīt un iesniegt piedāvājumu. Ja ar Pretendentu, kurš ir piegādātāju apvienība, tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai, ar kuru pieņemts lēmums slēgt iepirkuma līgumu, Latvijas Republikas normatīvajos aktos vai attiecīgās ārvalsts normatīvajos aktos noteiktā kārtībā ir jāreģistrē personālsabiedrība (pilnsabiedrība) vai jānoslēdz sabiedrības līgums. Sabiedrības līguma gadījumā visi piegādātāju apvienības biedri kopīgi noslēdz sabiedrības līgumu un viens līguma eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.  Ja Pretendents ir personālsabiedrība (pilnsabiedrība vai komandītsabiedrība) (turpmāk arī – Pretendents) Nolikuma 1.pielikumā „Pieteikums dalībai iepirkuma procedūrā” jānorāda visus sabiedrības dalībniekus.  8.2.1.2. Dokuments vai dokumenti, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumu apliecinājušās personas/nu tiesības pārstāvēt Pretendentu tirgus izpētes ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu, |
| 8.2.2. | Pretendents (un tā norādītie apakšuzņēmēji[[1]](#footnote-1)) ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.  *Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku, ja piedāvājumu iesniedz personālsabiedrība, tad šī prasība attiecināma uz personālsabiedrību, kā arī atsevišķi uz katru personālsabiedrības biedru.* | 8.2.2.1. Pretendenta, kas reģistrēts Latvijas Republikas Uzņēmumu reģistrā. Par reģistrācijas faktu Pasūtītāja Iepirkuma komisija pārliecināsies Uzņēmumu reģistra tīmekļa vietnē [www.ur.gov.lv](http://www.ur.gov.lv).  8.2.2.2. Ja Pretendents ir reģistrēts ārvalstīs, tad pretendents iesniedz līdzvērtīgas komercdarbību reģistrējošas iestādes ārvalstīs izsniegtu komersanta reģistrācijas apliecības kopiju vai citas ārvalstu institūcijas izsniegtu izziņas kopiju. |
| 8.2.3. | Pretendents (un tā norādītie apakšuzņēmēji[[2]](#footnote-2)) ir reģistrēts Būvkomersantu reģistrā vai attiecīgā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu.  *Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku, ja piedāvājumu iesniedz personālsabiedrība, tad šī prasība attiecināma uz personālsabiedrību, kā arī atsevišķi uz katru personālsabiedrības biedru.* | 8.2.3.1. Pretendenta, kas reģistrēts Būvkomersantu reģistrā, reģistrācijas faktu komisija pārbaudīs Būvniecības informācijas sistēmā <https://bis.gov.lv/bisp/>  8.2.3.2. Ja Pretendents ir reģistrēts ārvalstīs, jāiesniedz attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts normatīvie akti paredz profesionālo reģistrāciju, licences, sertifikāta vai citu līdzvērtīgu dokumentu iesniegšanu.  8.2.3.3. Pretendentam, kas nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas pirms būvprojekta izstrādes pakalpojuma līguma slēgšanas reģistrēsies Latvijas Republikas Būvkomersantu reģistrā. |
| 8.2.4. | Pretendenta piedāvātajam būvniecības ieceres dokumentācijas izstrādātājam ir spēkā esošs sertifikāts ūdensapgādes un kanalizācijas sistēmu, ieskaitot ugunsdzēsības sistēmu, projektēšanas reglamentētajā jomā.  Ārvalstu speciālistiem ir izsniegta licence, sertifikāts vai cits dokuments attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie tiesību akti). | 8.2.4.1. Par speciālistam piešķirto sertifikātu komisija pārliecinās Būvniecības informācijas sistēmā <https://bis.gov.lv/bisp/>  8.2.4.2. Ārvalstu speciālista licences, sertifikāta vai cita dokumenta attiecīgo pakalpojumu sniegšanai kopija (ja šādu dokumentu nepieciešamību nosaka attiecīgās ārvalsts normatīvie tiesību akti).  8.2.4.3**.**Gadījumā, ja būvspeciālista mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kura sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts, jāiesniedz **apliecinājums,** ka gadījumā, ja Pretendentam tiks piešķirtas līguma slēgšanas tiesības, tad ārvalstīs kvalifikāciju ieguvušais speciālists ne vēlāk kā 5 (piecu) darbdienu laikā pēc paziņojuma par iepirkuma rezultātiem saņemšanas, normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas  institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.  8.2.4.4. Gadījumā, ja būvspeciālista mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts un sniegto pakalpojumu izcelsmes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, tam jāiesniedz **apliecinājums,** ka gadījumā, ja Pretendentam tiks piešķirtas līguma slēgšanas tiesības, tad ārvalstīs kvalifikāciju ieguvušajam speciālistam normatīvajos aktos noteiktajā kārtībā tiks veikta profesionālās kvalifikācijas atzīšana Latvijas Republikas reglamentētajā profesijā un tiks saņemts atbilstošs būvprakses sertifikāts līdz iepirkuma līguma noslēgšanai. |
| 8.2.5. | Pretendents var nodrošināt būvniecības ieceres dokumentācijas izstrādātāju, kurš iepriekšējo 3 (trīs) gadu laikā un līdz piedāvājuma iesniegšanas dienai vismaz divās inženiertīklu[[3]](#footnote-3) būvniecības ieceresdokumentācijās, kurām ir saņemts būvvaldes akcepts par projektēšanas nosacījumu izpildi **(**vai līdzvērtīgas institūcijas ārvalstīs dokuments) ir izstrādājis ūdensapgādes un kanalizācijas tīklu daļu, un, kur vienā no šīm būvniecības iecerēm projektēto ārējo ūdensapgādes tīklu garums nav mazāks par 500 m. | 8.2.5.1. Pretendenta piedāvātā atbildīgā būvprojekta vadītāja CV/Apliecinājums, saskaņā ar veidlapu (Nolikuma 3. pielikums).  8.2.5.2. Dokumentu kopijas, kas pierāda 8.2.8. apakšpunktā prasīto pieredzi (piemēram, būvatļauja un būvvaldes akcepts par projektēšanas nosacījumu izpildi vai līdzvērtīgas institūcijas ārvalstīs dokuments, pasūtītāju atsauksme, apliecināta būvprojekta ģenerālplāna, vispārīgo datu lapas kopija vai citi pieredzi pierādoši dokumenti). |
| 8.2.6 | Ja Pretendents plāno piesaistīt apakšuzņēmējus, kura veicamo pakalpojumu vērtība ir vismaz 10 (desmit) procenti no kopējās piedāvājuma cenas, tad Pretendentam jāiesniedz informācija par tiem. | 8.2.6.1. Apakšuzņēmēja apliecinājums (Nolikuma 4. pielikums) par tā gatavību veikt tam izpildei nododamo līguma daļu.  8.2.6.2. Ārvalstīs reģistrētiem apakšuzņēmējiem dokumentus, kas apliecina atbilstību Nolikuma 8.2.2. un 8.2.3. apakšpunktu prasībām.  8.2.6.3. Dokuments vai dokumenti, kas apliecina apakšuzņēmēja piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt apakšuzņēmēju tirgus izpētes ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu. |
| 8.2.7. | Pretendentam jānorāda personas (t.sk. apakšuzņēmēji), uz kuru iespējām Pretendents balstās, lai apliecinātu, ka tā kvalifikācija atbilst prasībām, kas noteiktas Nolikumā.  *Pretendents var balstīties uz trešo personu iespējām, lai izpildītu prasības attiecībā uz Pretendenta atbilstību profesionālās darbības veikšanai, kā arī prasības attiecībā uz Pretendenta tehniskajām un profesionālajām spējām.*  *Lai apliecinātu profesionālo pieredzi vai Pasūtītāja prasībām atbilstoša personāla pieejamību, Pretendents var balstīties uz citu personu iespējām tikai tad, ja šīs personas veiks pakalpojumu, kuru izpildei attiecīgās spējas ir nepieciešamas.* | 8.2.7.1. Personas uz, kuras iespējām balstās apliecinājums (Nolikuma 5. pielikums).  8.2.7.2. Ārvalstīs reģistrētām personām dokumentus, kas apliecina atbilstību Nolikuma 8.2.2. un 8.2.3. apakšpunktu prasībām.  8.2.7.3. Dokuments vai dokumenti, kas apliecina apliecinājuma (Nolikuma 5. Pielikums) parakstījušās, kā arī kopijas un tulkojumus apliecinājušās personas tiesības pārstāvēt personu/apakšuzņēmēju tirgus izpētes ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu. |
| **Tehniskais piedāvājums** | | |
| 8.2.8. | Tehniskais piedāvājums uz to iepirkuma daļu uz, kuru iesniedz piedāvājumu | 8.2.8.1. Tehniskais piedāvājums Pretendentam jāsagatavo saskaņā ar Tehnisko specifikāciju, ievērojot Tehniskā piedāvājuma sagatavošanas vadlīnijas (Nolikuma 6. pielikums). |
| **Finanšu piedāvājums** | | |
| 8.2.9. | Finanšu piedāvājums uz to iepirkuma daļu uz, kuru iesniedz piedāvājumu. Finanšu piedāvājumā jānorāda Pretendenta piedāvātā Līgumcena būvprojekta izstrādei un autoruzraudzībai, kurā iekļauti visi izdevumi, kas saistīti ar pakalpojuma izpildi pilnā apmērā. | 8.2.9.1. Pretendentam jāiesniedz Finanšu piedāvājums (Nolikuma 7.pielikums), visas izmaksas norādot ne vairāk kā ar divām zīmēm aiz komata. |

8.3. Pasūtītājs pieņem Eiropas vienoto iepirkuma procedūras dokumentu (turpmāk-ESPD) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja Pretendents izvēlējies iesniegt ESPD, lai apliecinātu, ka tas atbilst noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst noteiktajām prasībām un par katru tā norādīto apakšuzņēmēju, kura veicamo pakalpojumu vērtība ir vismaz 10% (desmit procenti) no kopējās piedāvājuma cenas[[4]](#footnote-4). Piegādātāju apvienība iesniedz atsevišķu ESPD par katru tās dalībnieku. Pretendents var iesniegt ESPD, kas bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Eiropas vienotais iepirkuma procedūras dokuments (ESPD) atrodas vietnē <https://ec.europa.eu/growth/tools-databases/espd/filter?lang=lv>, kā arī Iepirkumu uzraudzības biroja tīmekļvietnē ievietoto veidlapu MS Word formātā (http://www.iub.gov.lv/lv/node/587). Ja Pretendents, kuram būtu piešķiramas iepirkuma līguma slēgšanas tiesības, ir iesniedzis ESPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datu bāzēs.

1. **Piedāvājumu vērtēšanas un izvēles kritēriji** 
   1. Vispārīgie noteikumi
      1. Piedāvājumu noformējuma pārbaudi, atlases dokumentu atbilstības pārbaudi, Tehnisko un Finanšu piedāvājumu atbilstības pārbaudi un piedāvājumu vērtēšanu Pasūtītāja iepirkuma komisija veic slēgtā sēdē.
      2. Piedāvājuma noformējuma pārbaudi un Finanšu piedāvājuma pārbaudi iepirkuma komisija veic visiem Pretendentiem.
      3. Iepirkuma komisija ir tiesīga veikt atlases dokumentu un Tehniskā piedāvājuma pārbaudi tikai tam pretendentam, kuram būtu pirmsšķietami piešķiramas līguma slēgšanas tiesības.
      4. Pasūtītāja iepirkuma komisija izvērtē Pretendentu iesniegtos piedāvājumus un apkopo vērtējumu protokolā.
   2. Piedāvājumu noformējuma pārbaude
      1. Piedāvājumu noformējuma pārbaudes laikā Pasūtītāja iepirkuma komisija izvērtē, vai Pretendentu piedāvājumi sagatavoti un noformēti atbilstoši iepirkuma Nolikumā noteiktajām prasībām.
      2. Ja Pretendenta piedāvājums nav noformēts atbilstoši iepirkuma Nolikumā noteiktajām prasībām, Pasūtītāja iepirkuma komisija, ir tiesīga piedāvājumu tālāk neizskatīt un nevērtēt, pieņemot argumentētu lēmumu par to, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
   3. Finanšu piedāvājumu vērtēšana
      1. Pasūtītāja iepirkuma komisija vērtē un salīdzina piedāvāto kopējo līgumcenu tikai to Pretendentu finanšu piedāvājumiem, kuri nav noraidīti noformējuma pārbaudes laikā.
      2. Pasūtītāja iepirkuma komisija pārbauda vai Finanšu piedāvājums sagatavots atbilstoši Nolikumā noteiktām prasībām.
      3. Lai izvērtētu, kuram no pretendentiem pirmsšķietami būtu piešķiramas līguma slēgšanas tiesības, proti, kurš ir piedāvājums ar viszemāko cenu, iepirkumu komisija vispirms pārbauda, vai piedāvājumos nav aritmētisko kļūdu. Ja iepirkumu komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas, un vērtējot piedāvājumu, ņem vērā labojumus.
      4. Ja Pretendenta iesniegtais piedāvājums konkrētam līgumam šķiet nepamatoti lēts, iepirkuma komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus vai citus objektīvus pierādījumus, kas ļauj piedāvāt tik lētu cenu.
   4. Atlases dokumentu atbilstības pārbaude
      1. Pretendentu atlases dokumentu atbilstības pārbaudes laikā Pasūtītāja iepirkuma komisija pārbauda Pretendenta atbilstību Nolikumā izvirzītajām prasībām.
      2. Ja Pretendents neatbilst kādai Nolikumā izvirzītajai prasībai, Pasūtītāja iepirkuma komisija ir tiesīga piedāvājumu tālāk neizskatīt un nevērtēt, pieņemot argumentētu lēmumu par to.
   5. Tehnisko piedāvājumu vērtēšana
      1. Pasūtītāja iepirkuma komisija veiks Tehnisko piedāvājumu atbilstības pārbaudi Nolikuma prasībām.
      2. Ja tiks konstatēts, ka Pretendenta Tehniskais piedāvājums neatbilst Tehniskās specifikācijas prasībām, Pasūtītāja iepirkuma komisija ir tiesīga piedāvājumu tālāk neizskatīt un nevērtēt, pieņemot argumentētu lēmumu par to.
      3. Pēc Pretendentu piedāvājumu noformējuma, Finanšu piedāvājumu, atlases prasību pārbaudes, Tehnisko piedāvājumu atbilstības pārbaudes Nolikumā noteiktajām prasībām, no atbilstošajiem piedāvājumiem Pasūtītāja iepirkuma komisija izvēlas piedāvājumu **ar viszemāko cenu, kas atbilst Nolikuma prasībām un nav atzīts par nepamatoti lētu.**
      4. Vērtējot piedāvājumu, iepirkuma komisija ņems vērā cenu bez pievienotās vērtības nodokļa.
      5. **Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot cenu. Iepirkuma komisija izvēlas piedāvājumu ar viszemāko cenu, kas atbilst** nolikuma prasībām un nav atzīts par nepamatoti lētu.
2. **Pretendenta pārbaude pirms lēmuma pieņemšanas par līguma slēgšanas tiesību piešķiršanu**
   1. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst tirgus izpētes dokumentos noteiktajām prasībām veic pārbaudi par Nolikuma 7.1. punktā un 7.3. punktā minēto Pretendentu izslēgšanas gadījumu esamību:
      1. iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst tirgus izpētes dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, iepirkuma komisija rīkojas saskaņā ar Sabiedrisko pakalpojumu sniedzēju iepirkumu likuma 48. panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.

Ārvalstīs reģistrētam Pretendentam iepirkuma komisija pieprasa iesniegt kompetentas nodokļu administrācijas iestādes ārvalstīs izsniegtu izziņu. Ja ārvalstīs minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī;

* + 1. iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst tirgus izpētes dokumentos noteiktajām prasībām, ja nav publiskos resursos pārbaudāma informācija, pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.

10.2. Pirms lēmuma pieņemšanas attiecībā uz Pretendentu, kuram būtu piešķiramas līguma slēgšanas tiesības, iepirkuma komisija veic pārbaudi atbilstoši Starptautisko un Latvijas Republikas nacionālo sankciju likuma 11.1 pantam.

1. Pakalpojuma līgumi
   1. Pasūtītājs, pamatojoties uz Pretendenta piedāvājumu, ar izraudzīto Pretendentu slēdz pakalpojuma līgumu atbilstoši līguma veidnei (8. pielikums).
   2. Ja Pretendentam ir iebildumi pret pakalpojuma līguma veidni, tie jāiesniedz Pasūtītājam ne vēlāk kā 3 (trīs) dienas pirms piedāvājumu iesniegšanas termiņa beigām. Pēc šī termiņa iesniegtie iebildumi netiks ņemti vērā.
2. **Iepirkuma komisijas tiesības un pienākumi**
   1. Iepirkuma komisijas tiesības
      1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai kompetenta institūcija papildina vai izskaidro dokumentus, kas iesniegti iepirkuma komisijai. Pasūtītājs termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.
      2. Pieaicināt ekspertu piedāvājuma noformējuma pārbaudei, piedāvājuma atbilstības pārbaudei, kā arī piedāvājuma vērtēšanai.
      3. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, Pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzināšanai.
      4. Ja Pretendenta piedāvājums nav noformēts atbilstoši Nolikuma minētajām prasībām un/vai iesniegtie dokumenti neatbilst kādai no Nolikuma 8. sadaļas prasībām, iepirkuma komisija var lemt par iesniegtā piedāvājuma tālāko neizskatīšanu un nevērtēšanu, pieņemot argumentētu lēmumu par to.
      5. Normatīvajos aktos noteiktajā kārtībā labot aritmētiskās kļūdas Pretendentu finanšu piedāvājumos, informējot par to Pretendentu.
      6. Izvēlēties nākamo piedāvājumu, ja izraudzītais Pretendents atsakās slēgt iepirkuma līgumu ar Pasūtītāju. Pirms lēmuma pieņemšanas par līguma noslēgšanu ar nākamo Pretendentu, kurš piedāvājis saimnieciski visizdevīgāko piedāvājumu, Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumus ar Pasūtītāju. Ja nepieciešams, Pasūtītājs ir tiesīgs pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkumu, neizvēloties nevienu piedāvājumu.
      7. Lemt par tirgus izpētes izbeigšanu vai pārtraukšanu.
      8. Lemt par piedāvājuma iesniegšanas termiņa pagarināšanu, veicot attiecīgi grozījumus tirgus izpētes Nolikumā, ievietojot informāciju pasūtītāja interneta tīmekļvietnē [www.saltavots.lv](http://www.saltavots.lv) sadaļā “Iepirkumi”.
      9. Noraidīt piedāvājumus, ja tie neatbilst iepirkuma Nolikuma prasībām.
      10. Neizvēlēties nevienu no piedāvājumiem, ja tie pārsniedz budžetā plānoto finansējumu.
      11. Iepirkuma komisija patur sev tiesības nekomentēt tirgus izpētes norises gaitu.
   2. Iepirkuma komisijas pienākumi
      1. Nodrošināt iepirkuma norisi un dokumentēšanu.
      2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
      3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Nolikumu.
      4. Vērtēt Pretendentu piedāvājumus saskaņā ar šo Nolikumu, izvēlēties piedāvājumu vai pieņemt lēmumu par tirgus izpētes izbeigšanu bez rezultātiem, vai tirgus izpētes pārtraukšanu.
      5. Rakstiski informēt Pretendentus par iesniegto materiālu vērtēšanas gaitā konstatētām aritmētiskām kļūdām.
      6. Lemt par piedāvājuma atdošanu Pretendentam gadījumos, kad nav ievērota šajā Nolikumā noteiktā piedāvājumu iesniegšanas kārtība.
      7. Noteikt iepirkuma uzvarētāju.
      8. 3 (trīs) darbdienu laikā pēc lēmuma pieņemšanas rakstiski informēt visus Pretendentus par tirgus izpētes rezultātiem.
      9. Ievietot informāciju pasūtītāja interneta tīmekļvietnē www.saltavots.lv sadaļā “Iepirkumi”.
3. **Pretendenta tiesības un pienākumi**
   1. Pretendenta tiesības
      1. Apvienoties grupā ar citiem Komersantiem un iesniegt vienu kopēju piedāvājumu.
      2. Piedāvājuma sagatavošanas laikā Pretendentam ir tiesības rakstveidā vērsties pie Pasūtītāja iepirkuma komisijas neskaidro jautājumu precizēšanai.
      3. Pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
      4. Piedalīties piedāvājumu atvēršanas sanāksmē.
      5. Iesniegt iesniegumu par tirgus izpētes pārkāpumiem.
   2. Pretendenta pienākumi
      1. Sagatavot piedāvājumus atbilstoši Nolikuma prasībām.
      2. Sniegt patiesu informāciju.
      3. Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai.
      4. Segt visas izmaksas, kas saistītas ar piedāvājumu sagatavošanu un iesniegšanu.
4. **Personas datu aizsardzība**

16.1. Datu pārzinis ir sabiedrība ar ierobežotu atbildību “SALTAVOTS”, reģistrācijas Nr. 40103055793, juridiskā adrese: Lakstīgalas iela 9B, Sigulda, Siguldas novads, kas veic personas datu apstrādi iepirkumu veikšanai. Papildu informāciju par minēto personas datu apstrādi var iegūt www.saltavots.lv/Privātuma politika vai iepazīstoties ar to klātienē sabiedrības ar ierobežotu atbildību „SALTAVOTS” klientu daļā.

1. **Nolikuma pielikumi**

1. pielikums Pieteikums dalībai tirgus izpētē;

2. pielikums Tehniskās specifikācijas ar shēmu pielikumā;

3. pielikums Būvniecības ieceres dokumentācijas izstrādātāja CV/Apliecinājums;

4. pielikums Apakšuzņēmēja apliecinājums (jāiesniedz, ja veicamo pakalpojumu vērtība ir vismaz 10 (desmit) procenti no kopējās piedāvājuma cenas);

5. pielikums Personas, uz, kuru iespējām pretendents balstās (t.sk. apakšuzņēmēji) apliecinājums (jāiesniedz, ja balstās kvalifikācijas prasību izpildei);

6. pielikums Tehniskā piedāvājuma veidne;

7. pielikums Finanšu piedāvājuma veidne;

8. pielikums Projektēšanas līguma projekts.

1. pielikums

Sabiedrības ar ierobežotu atbildību „SALTAVOTS”

reģ. Nr. 40103055793

Adrese: Lakstīgalas iela 9B, Sigulda,

Siguldas novads, LV-2150

**PIETEIKUMS DALĪBAI TIRGUS IZPĒTĒ**

**Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr. SA 2022 10**

<Vietas nosaukums>, <gads>.gada <datums>.<mēnesis>

Iepazinušies ar sabiedrības ar ierobežotu atbildību „SALTAVOTS”, reģ. Nr.: 40103055793, adrese: Lakstīgalas iela 9B, Sigulda, Siguldas novads (turpmāk – Pasūtītājs) organizētās tirgus izpētes  **“Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr. SA 2022 10,** nolikumu, (turpmāk – nolikums), pieņemot visas nolikumā noteiktās prasības,

|  |  |
| --- | --- |
| Pretendenta nosaukums vai vārds, uzvārds (ja Pretendents ir fiziska persona) |  |
| Vienotais reģistrācijas numurs vai personas kods (ja Pretendents ir fiziska persona) |  |
| Juridiskā adrese |  |
| Biroja adrese |  |
| E-pasta adrese |  |
| Norādīt, vai Pretendents ir mazais vai vidējais uzņēmums[[5]](#footnote-5) |  |
| Kontaktpersona (vārds, uzvārds, amats, telefona Nr.) |  |
| Citas personas **uz kuru iespējām kvalifikācijas pierādīšanai balstās Pretendents**, t.sk., par katru juridisku personu norādīt, vai tas ir mazais vai vidējais uzņēmums. Fizisku personu gadījumā: vārds uzvārds, personas kods | <Aizpilda, ja attiecināms uz Pretendentu> |

piedāvājam veikt **būvniecības ieceres dokumentācijas** izstrādi ūdensapgādes tīklu izbūvei uz Siguldas pilsētas notekūdeņu attīrīšanas iekārtām izstrādi \_\_\_\_\_\_\_\_\_\_\_\_\_\_\_\_\_\_\_\_\_< *norādīt būvniecības ieceres dokumentācijas izpildes laiku kalendārajās dienās>* saskaņā ar tehnisko specifikāciju par kopējo Līgumcenu:

|  |
| --- |
| EUR bez PVN 21% (summa cipariem un vārdiem) |
| *<Norāda no Finanšu piedāvājuma >* |

Apstiprinām, ka piedāvājums ir spēkā **60 (sešdesmit) dienas** no piedāvājuma iesniegšanas dienas Pasūtītājam.

Ja tiksim atzīti par uzvarētāju apņemamies slēgt pakalpojuma līgumu atbilstoši tirgus izpētes nolikumā ietvertajiem līguma projektam, nolikumā noteiktajiem termiņiem un iesniegtajam piedāvājumam. Iesniedzot piedāvājumu dalībai tirgus izpētē, mēs ievērojām visus šajā nolikumā un normatīvajos aktos paredzētos noteikumus.

Apliecinām, ka esam iepazinušies ar tirgus izpētes nolikumā norādītajiem Pakalpojuma veikšanas nosacījumiem.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību tirgus izpētes nolikuma prasībām. Visas iesniegtās dokumentu kopijas atbilst oriģinālam, sniegtā informācija un dati ir patiesi.

Neesam iesnieguši nepatiesu informāciju savas kvalifikācijas novērtēšanai.

Apliecinām, ka piedāvājums ir sagatavots neatkarīgi no citiem Pretendentiem un Pretendentam nav konkurenci ierobežojošas priekšrocības tirgus izpētē, jo tas vai ar to saistīta juridiskā persona nav bijusi iesaistīta tirgus izpētes sagatavošanā.

Esam informēti, ka iesniegtos personas datus apstrādās pārzinis – sabiedrība ar ierobežotu atbildību „SALTAVOTS”, juridiskā adrese – Lakstīgalas iela 9B, Sigulda, Siguldas novads, LV-2150, pārziņa iepirkumu veikšanai. Papildu informāciju par minēto personas datu apstrādi var iegūt www.saltavots.lv/Privātuma politika vai iepazīstoties ar to klātienē sabiedrības ar ierobežotu atbildību „SALTAVOTS” klientu daļā.

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp. un komercnoslēpumu saturoša informācija atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_lpp.

Pretendenta pārstāvis[[6]](#footnote-6)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**2.pielikums**

Tirgus izpētes nolikumam

Id. Nr. SA 2022 10

Tehniskā specifikācija

## Pamatinformācija

1. Tirgus izpētes mērķis: noteikt saimnieciski visizdevīgāko piedāvājumu būvniecības ieceres dokumentācijas izstrādei ūdensapgādes tīklu izbūvei uz Siguldas pilsētas notekūdeņu attīrīšanas iekārtām.
   1. Autoruzraudzība būvdarbu laikā netiek plānota.
   2. Būvniecības ieceres dokumentācijas izstrādes vieta: No DUS “VIADA” līdz Siguldas pilsētas notekūdeņu attīrīšanas iekārtām (turpmāk - NAI), Lorupē, Siguldas pagastā, Siguldas novadā.
   3. Prognozējamais projektējamo tīklu garums:

1.4.1. ūdensapgādes maģistrālā OD 110 tīkla izbūves orientējošais garums 600 m;

1.4.2. ūdensapgādes tīkla OD 32 pievadu orientējošais garums 20 m;

|  |  |
| --- | --- |
| Iela, ielas posms | Prognozējamais ūdensapgādes tīklu izbūves garums |
| Maģistrālais ūdensapgādes tīkls uz Siguldas pilsētas NAI un jauni pievadi īpašumiem ar kadastra numuriem: 8094 003 0055, 8094 003 0213, 8094 003 0278, 8094 003 0250, 8094 003 0330, 8094 003 0225.  . | Ūdensapgādes maģistrālais tīkls - 600 m  Ūdensapgādes pievadi – 20 m |
|  |  |

* 1. Ieinteresētajam piegādātājam pirms Piedāvājuma iesniegšanas ir ieteicams iepazīties ar teritoriju, kurai nepieciešams izbūvēt ūdensapgādes tīklus. Tehniskās specifikācijas pielikumā ir pievienota shēma par projektējamiem tīkliem uz Siguldas pilsētas NAI, pieslēgšanās vietām. Projektējamo tīklu norādītais cauruļvadu garums būvprojekta izstrādes gaitā var mainīties. Līgumcena šī lielumu maiņas gadījumā netiek mainīta.
  2. Līguma izpildes termiņš: 120 kalendārās dienas no līguma spēkā stāšanās dienas.
  3. I grupas būve.
  4. Finansējums - publisko tiesību juridiskas personas.

1. **Būvniecības ieceres dokumentācijas izstrāde**
   1. **Izpildītājam pēc Līguma noslēgšanas obligāti ir jāiepazīstas ar esošo situāciju dabā**, jāizpēta plānotā pieslēgšanās vieta ūdensapgādes tīkliem un plānoto ūdensapgādes pievadu izvietojuma vietas dabā.
   2. **Prasības ūdensapgādes cauruļvadiem, akām, armatūrai, hidrantiem.**

Ūdensapgādes cauruļvadu OD 110 materiālam jābūt izgatavotam no polietilēna – PE 100, SDR 17, PN10 un pievadi OD 32 no polietilēna PE 80, SDR 11, PN 12,5 saskaņā ar standartu LVS EN 12201.

Ūdensvada izbūvei ar beztranšejas metodi cauruļvadi projektējami ar PE (polietilēna), PN10, PP aizsargslāni (ProFuse) vai ULTRASTRESS PE100-RC- SCGR vai ekvivalentām caurulēm.

Katram nekustamajam īpsašumam maģistrālā ūdensvada projektēšanas zonā projektējams atsevišķs ūdensapgādes pievads līdz nekustamā īpašuma robežai vai 3m attālumā no maģistrālā ūdensapgādes cauruļvada, ja maģistrālais ūdensapgādes cauruļvads šķērso nekustamo īpašumu.

Ūdensvada pievadiem paredzēt pazemes tipa aizbīdņus ar pagarinātājkātu un kapi, kas novietoti ārpus ielas braucamās daļas, paredzot vietu uzskaites mezgla izbūvei. Pievadu pievienojumus maģistrālajam ūdensvadam projektēt ar elektrometināmām sedlu uzmavām.

Paskaidrojuma rakstā paredzēt virszemes tipa ugunsdzēsības hidrantus. Hidrantu izvietojums saskaņā ar LBN 222-15 „Ūdensapgādes būves”. Hidrantu atrašanās vietas jāapzīmē ar informatīvo plāksnīti, atbilstoši standarta LVS 446 prasībām. Virszemes hidrantiem jābūt siltinātiem ar plastmasas apvalku, kaļama ķeta, vai bronzas savienojuma galviņu, stobra fiksatoru ar iepresēto gumijā metāla „žokļiem” un gumijas drenāža vārstu, vai vārstu ar tērauda atsperi. Hidranta paskaidrojošās plāksnītes saturu nepieciešams saskaņot ar Pasūtītāju.

Ja hidroģeoloģiskie apstākļi atbilst mūsdienās pieejamajām tehnoloģijām, projektējot ūdensvadu izbūvi, būvniecības ieceres dokumentācijā jāizvēlas beztranšeju izbūves metode.

* 1. Pasūtītājs, kā būvniecības ierosinātājs, pilnvaros Izpildītāju sagatavot un iesniegt, izmantojot būvniecības informācijas sistēmu (turpmāk-BIS), Siguldas novada būvvaldei paskaidrojuma raksta iesniegumu, būvniecības ieceres dokumentāciju, kā arī pilnvaros pieprasīt un saņemt citus ar līguma izpildi saistītos nepieciešamos dokumentus gan valsts, gan pašvaldības iestādēs, saskaņot būvprojektu, būvniecības ieceres dokumentāciju ar tehnisko noteikumu izdevējiem, nekustamo īpašumu īpašniekiem vai tiesiskajiem valdītājiem.
  2. Izpildītājam jāsagatavo un jāiesniedz Pasūtītājam visu skarto nekustamo īpašumu adrešu saraksts, norādot īpašniekus vai tiesiskos valdītājus. Izmaksas, kuras veidojas, lai datu bāzēs iegūtu informāciju par īpašumiem, ir jāiekļauj piedāvājuma izmaksās.
  3. Saskaņojumus ar visu skarto nekustamo īpašumu īpašniekiem veic Izpildītājs saskaņā ar MK noteikumu Nr. 253 “Atsevišķu inženierbūvju būvnoteikumi” 32. punktu vai Izpildītājs rīkojas saskaņā ar MK noteikumu Nr. 253 “Atsevišķu inženierbūvju būvnoteikumi” 31. punktu.
  4. Paskaidrojuma rakstā plānotie būvizstrādājumi paskaidrojuma raksta stadijā jāsaskaņo ar Pasūtītāju.
  5. Paskaidrojuma rakstā būvizstrādājumu specifikācijās norādīt būvizstrādājumu atbilstību konkrētiem standartiem.
  6. Paskaidrojuma raksts jāizstrādā atbilstoši MK noteikumu 253 “Atsevišķu inženierbūvju būvnoteikumi” prasībām, ievērot tehnisko noteikumu prasības un tehniskās specifikācijas.
  7. **Paskaidrojuma rakstā jāiekļauj ekonomisko daļu saskaņā ar MK noteikumu 253 “Atsevišķu inženierbūvju būvnoteikumi” 67. punkta prasībām. Izmaksu tāme jāsagatavo excel un pdf formātos. Izmaksas aprēķināšana jāveic atbilstoši LBN 501-17 „Būvizmaksu noteikšanas kārtība.”**
  8. Izpildītajam topogrāfiskos darbus veikt atbilstoši MK Ministru kabineta noteikumu Nr.281 ”Augstas detalizācijas topogrāfiskās informācijas un tās centrālās datubāzes noteikumi” prasībām un ievērot Siguldas novada domes saistošos noteikumus ”Par augstas detalizācijas topogrāfiskās informācijas aprites kārtību Siguldas novadā” (skat.http://www.sigulda.lv/public/lat/pasvaldiba/dokumenti1/saistosie\_noteikumi/).
  9. Uzmērāmā platība jāplāno ievērojot 2012. gada 24. aprīļa LR MK Ministru kabineta noteikumu Nr.281„Augstas detalizācijas topogrāfiskās informācijas un tās centrālās datubāzes noteikumi” noteiktās prasības.
  10. Precīzi jāuzrāda aktuālā kadastrālā informācija (zemes gabalu robežas, kadastra apzīmējums, adreses), ielas esošais segums. Jāuzrāda pazemes un virszemes komunikācijas. Pazemes komunikācijām jānorāda diametri un tekņu atzīmes vai cauruļvada augstums skataku vietās.
  11. Inženierkomunikāciju uzmērīšanā jāizmanto:

2.13.1. inženierkomunikāciju apsekošanu skatakās, ja tas ir tehniski iespējams, ņemot vērā skataku konstrukciju;

2.13.2. inženierkomunikāciju atrašanās vietas konstatēšanu, izmantojot inženierkomunikāciju meklētāju;

2.13.3. skatrakumus (ja nepieciešams).

1. Pēc topogrāfiskās uzmērīšanas un topogrāfiskā plāna sagatavošanas Izpildītājs to saskaņo ar tiem inženierkomunikāciju turētājiem, kas ir atbildīgi par inženierkomunikācijām teritorijā, kurā veikta topogrāfiskā uzmērīšana. Izpildītājs topogrāfisko plānu iesniedz vietējās pašvaldības datubāzes turētājam pārbaudei un reģistrācijai vietējās pašvaldības datubāzē digitālā veidā vektordatu formā Bentley Systems datorizētās projektēšanas (DGN) datņu formātā vai Autodesk datorizētās projektēšanas (DWG) datņu formātā un tādā mēroga noteiktībā, kādā šī vietējās pašvaldības datubāze tiek uzturēta.
2. Ja inženierkomunikāciju turētāji pieprasa samaksu par topogrāfiskā plāna saskaņošanu, izmaksas jāiekļauj piedāvājumā. Saskaņojumam ar SIA „Tet" jāplāno 1-5 darba dienu termiņš un izmaksās jāiekļauj SIA „Tet” ar 2021. gadu noteiktā samaksa 30 EUR bez PVN (skatīt-. <https://www.tet.lv/par-tet/par-mums/buvniecibas-saskanosana> ).
   1. Līguma izpildes laikā nav paredzēta līgumcenas maiņa darbiem, kas saistīti ar topogrāfiskā plāna izstrādi.
   2. **Jāveic inženierģeotehnisko izpēti saskaņā ar LBN 005-15 „Inženierizpētes noteikumi būvniecībā”, saskaņojot izpētes vietu/as ar komunikāciju turētājiem. Jāveic vismaz 2 (divas) inženierģeotehniskās izpētes.**
   3. Paskaidrojuma rakstā jāizstrādā zālāju atjaunošanas, ielu, ietvju seguma atjaunošanas risinājumi saskaņā ar Siguldas novada domes izsniegtajiem tehniskajiem noteikumiem.
   4. Paskaidrojuma rakstā pieslēgumu vietās, pārslēgumu vietās nevar būt atzīme, ka jāprecizē būvniecības gaitā, jo būvprojekta izstrādes stadijā (tajā skaitā topogrāfiskā uzmērīšanas laikā) ir jāveic nepieciešamie apsekojumi dabā, ja nepieciešams jāveic arī kontrolatrakumi.
   5. Izpildītājs pēc pozitīva pasūtītāja atzinuma saņemšanas būvprojektu saskaņo ar būvatļaujā norādītajām iestādēm, institūcijām un skarto nekustamo īpašumu īpašniekiem vai tiesiskajiem valdītājiem vai lietotājiem. Ja par saskaņojumiem ir nepieciešamas veikt samaksu, Izpildītājs šīs izmaksas iekļauj piedāvājumā. Saskaņojumam ar SIA „Tet" jāplāno 1-5 darba dienu termiņš, un izmaksās jāiekļauj SIA „Tet” ar 2021. gadu noteiktā samaksa 30 EUR bez PVN (skatīt https://www.tet.lv/par-tet/par-mums/buvniecibas-saskanosana). Ja arī par citiem saskaņojumiem par samaksu ir īsāks saskaņošanas laiks, tad ir jāizvēlas īsākais saskaņošanas laiks un šīs izmaksas jāiekļauj piedāvājumā.
   6. Ja Izpildītājam, no viņa neatkarīgu apstākļu dēļ, pagarinās saskaņošanas laiks, ir pamats Līguma izpildes termiņa pagarinājumam ar Pasūtītāju par tik kalendārajām dienām par cik kalendārajām dienām pagarinājās saskaņošanas laiks.
   7. Pasūtītājam paskaidrojuma raksta izskatīšanai un atzinuma sniegšanai (saskaņots vai atteikts saskaņot līdz neatbilstību novēršanai) nepieciešamas 5 (piecas) darba dienas. Izpildītājam neatbilstības jānovērš 3 (trīs) darba dienu laikā un jāiesniedz dokumenti atkārtotai izskatīšanai.
   8. Līguma saistību izpildi apliecina:

2.23.1. Siguldas novada būvvaldes atzīme par būvniecības ieceres dokumentācijas apstiprināšanu;

2.23.2. Pasūtītājam iesniegts akceptētā būvniecības ieceres dokumentācija 1 (vienā) eksemplārā papīra formā tajā skaitā izmaksu aprēķinu excel formātā.

1. **Paskaidrojuma raksta** **izstrādes organizācija un civiltiesiskā apdrošināšana**
   1. Izpildītājam pakalpojuma sniegšanai jānodrošina arī citi speciālisti, kurus nevērtē Pretendentu kvalifikācijas pārbaudē. Par tādu darbu, kā topogrāfisko uzmērīšanu, ģeoloģisko izpēti, kuru veikšanu īpaši regulē Latvijas Republikas normatīvie akti, Izpildītājs uzņemas atbildību, ka piesaistītie vai apakšuzņēmēji atbilst Latvijas Republikas normatīvajos aktos noteiktajām prasībām.
   2. Izpildītājam jānodrošina pakalpojuma sniegšanai nepieciešamais transports, biroja telpas, to uzturēšana, mēbeles, datortehnika un kancelejas piederumi.
   3. Pakalpojuma sniegšana jāuzsāk 2 (divu) darba dienu laikā no Līguma parakstīšanas datuma. Pakalpojuma izpilde tiks uzskatīta par pabeigtu līdz ar Siguldas novada būvvaldes atzīmi paskaidrojuma rakstā par tajā ietverto projektēšanas nosacījumu izpildi, nepieciešamo paskaidrojuma raksta eksemplāru skaita iesniegšanu Pasūtītājam.
   4. Pasūtītājs Līguma izpildes laikā pēc nepieciešamības organizē sanāksmes. Sanāksmes tiek organizētas pēc nepieciešamības. Sanāksmēs no Izpildītāja puses ir jāpiedalās ūdensapgādes un kanalizācijas tīklu projektētājam, nepieciešamības gadījumā, arī citiem izpildītāja speciālistiem. Visas būtiskākās vienošanās, kas sanāksmju laikā tiek panāktas par Pakalpojuma sniegšanu starp Izpildītāju, Pasūtītāju, un, kas nemaina Līguma nosacījumus, jāsagatavo rakstiski - sanāksmju protokolu veidā. Sanāksmju protokolus sagatavo Izpildītājs. Sanāksmes protokolu iesniedz Pasūtītājam, tajā skaitā, nosūta elektroniski sanāksmes dalībniekiem 3 (trīs) darbdienu laikā pēc sanāksmes.
   5. Ja Pasūtītājs organizē tikšanos/ās ar nekustamo īpašumu īpašniekiem, tiesiskajiem lietotājiem sanāksmē/ēs jāpiedalās Izpildītājam. Izpildītājam jāsagatavo tikšanās ar iedzīvotājiem protokols. Protokolu iesniedz, tajā skaitā, nosūta elektroniski Pasūtītājam 3 (trīs) darbdienu laikā pēc sanāksmes. Tikšanās mērķis: precizēt, saskaņot ūdensvadU izvietojumu.
   6. Pirms paskaidrojuma raksta izstrādāšanas būvspeciālistam, kas veiks ūdensapgādes tīklu projektētāja pienākumus, vai būvkomersantam, kas nodarbina konkrēto būvspeciālistu, jānoslēdz Būvspeciālista profesionālās civiltiesiskās atbildības apdrošināšanas līgums. Minētais līgums jāuztur spēkā visu projektēšanas un būvniecības laiku. Būvniecības maksimālais darbu izpildes laiks 5 gadi.
   7. Izpildītājam jāiesniedz Pasūtītājam apdrošinātāja izsniegto profesionālās civiltiesiskās atbildības obligātās apdrošināšanas polises kopiju speciālistam, kurš veic ūdensapgādes tīklu projektētāja pienākumus, un apliecinājumu par prēmijas samaksu.
   8. Būvspeciālista apdrošināšanas līguma minimālais limits saskaņā ar MK noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Apdrošināšanas līgumā paredzētiem atlīdzības zaudējumiem jābūt saskaņā ar MK noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
   9. Apdrošināšanas izmaksas ir jāievērtē būvniecības ieceres dokumentācijas izstrādes izmaksās.

Tehniskajai specifikācijai pievienots pielikums.

**3.pielikums**

Tirgus izpētes nolikumam

Id. Nr. SA 2022 10

**Tirgus izpēte “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr. SA 2022 10**

**ŪDENSAPGĀDES UN KANALIZĀCIJAS TĪKLU projektētāja CV/APLIECINĀJUMS**

1. **Uzvārds:**
2. **Vārds:**
3. **Sertifikāta Nr.** (ārvalstu speciālistam kompetentas institūcijas izsniegtas licences, sertifikāta vai cita līdzvērtīga dokumenta numurs)**:**
4. **Sertifikāta nosaukums** (ārvalstu speciālistam kompetentas institūcijas izsniegtas licences, sertifikāta vai cita līdzvērtīga dokumenta nosaukums)**:**
5. **Profesionālā pieredze:**

|  |  |  |  |  |  |
| --- | --- | --- | --- | --- | --- |
| Nr.p.k | Būvniecības ieceres dokumentācijas nosaukums | Pasūtītājs (nosaukums, adrese, kontaktpersona, tālrunis) | Būvvaldes (ārvalstu speciālista gadījumā –līdzvērtīga iestāde) nosaukums, adrese, kontaktpersona, tālrunis | Datums, kad akceptēta projektēšanas nosacījumu izpilde | Būvniecības ieceres dokumentācijā projektēto ūdensapgādes tīklu garums; m |
|  |  |  |  |  |  |
|  |  |  |  |  |  |

Es, apakšā parakstījies, apliecinu, ka augstākminētais pareizi atspoguļo manu darba pieredzi.

Pievienotas dokumentu kopijas: *< norāda dokumentu kopijas, kas pievienotas CV/APLIECINĀJUMAM un pierāda Pretendenta pieredzes sarakstā norādīto informāciju>.*

Ar šo es apņemos, ja Pretendenta <*pretendenta nosaukums*> piedāvājums tiks akceptēts un tiks noslēgts iepirkuma līgums ar Pretendentu, **kā ūdensapgādes un kanalizācijas tīklu daļas projektētājs**strādāt pie līguma “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām” darbu izpildes.

(personīgais paraksts, atšifrējums)

2022. gada\_\_\_.\_\_\_\_\_\_\_\_

[Ar šo apliecinām, ka nepastāv šķēršļi kādēļ <vārds un uzvārds> nevarētu piedalīties kā ūdensapgādes un kanalizācijas tīklu projektētājs līguma “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, izpildē, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

|  |
| --- |
| <Darba devēja nosaukums> |
| <Reģistrācijas numurs> |
| <Adrese> |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts>][[7]](#footnote-7) |

**4. pielikums**

Tirgus izpētes nolikumam

Id. Nr. SA 2022 10

Sabiedrībai ar ierobežotu atbildību „SALTAVOTS”

Reģistrācijas Nr. 40103055793

Lakstīgalas iela 9B, Sigulda, Siguldas novads, LV-2150

**APAKŠUZŅĒMĒJA[[8]](#footnote-8) APLIECINĀJUMS**

Ar šo *<Apakšuzņēmēja nosaukums vai vārds un uzvārds (ja apakšuzņēmējs ir fiziska persona), reģistrācijas numurs vai personas kods (ja apakšuzņēmējs ir fiziska persona) un adrese>* apliecina, ka piekrīt piedalīties sabiedrības ar ierobežotu atbildību „SALTAVOTS”, reģistrācijas Nr. 40103055793, Lakstīgalas iela 9B, Sigulda, Siguldas novads, LV-2150 organizētajā tirgus izpētē “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr.SA 2022 10, kā *<Pretendenta nosaukums, reģistrācijas numurs, adrese>* (turpmāk - Pretendents) apakšuzņēmējs, kā arī gadījumā, ja ar Pretendentu tiek noslēgts iepirkuma līgums par tirgus izpēti “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr. SA 2022 10, apņemas veikt šādus “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām” darbus *<darbu apraksts) >,* un nodot Pretendentam šādus resursus:<īss Pretendentam nododamo resursu (speciālistu un/vai tehniskā aprīkojuma) apraksts>.

|  |
| --- |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |
|  |
|  |

**<**Datums>

**5. pielikums**

Tirgus izpētes nolikumam

Id. Nr. SA 2022 10

Sabiedrībai ar ierobežotu atbildību “SALTAVOTS”

Reģistrācijas Nr. 40103055793

Lakstīgalas iela 9B, Sigulda, Siguldas novads, LV-2150

PERSONAS, UZ KURAS IESPĒJĀM PRETENDENTS BALSTĀS (t.sk. apakšuzņēmējs) APLIECINĀJUMS[[9]](#footnote-9)

Ar šo *< Personas, uz kuras iespējām Pretendents balstās, nosaukums vai vārds un uzvārds (ja Persona, uz kuras iespējām Pretendents balstās, ir fiziska persona), reģistrācijas numurs vai personas kods (ja Persona, uz kuras iespējām Pretendents balstās, ir fiziska persona) un adrese>:*

1. apliecina, ka ir informēts par to, ka *<Pretendenta nosaukums, reģistrācijas numurs un adrese>* (turpmāk – Pretendents) iesniegs piedāvājumu sabiedrībai ar ierobežotu atbildību „SALTAVOTS”, reģistrācijas Nr. 40103055793, Lakstīgalas iela 9B, Sigulda, Siguldas novads, LV-2150organizētās tirgus izpētes “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr. SA 2022 10, ietvaros;
2. gadījumā, ja ar Pretendentu tiks noslēgts iepirkuma līgums, apņemas sniegt šādus “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām” izstrādes pakalpojuma darbus: *<īss darbu apraksts>* un nodot Pretendentam šādus resursus: <īss Pretendentam nododamo resursu (speciālistu un/vai tehniskā aprīkojuma) apraksts>.
3. kā arī apliecina to, ka uz viņu nav attiecināmi Nolikuma 7. punktā noteiktie Pretendentu izslēgšanas nosacījumi.

|  |
| --- |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |
|  |

<Datums>

6. pielikums

Tirgus izpētes nolikumam

Id. Nr. SA 2022 10

**Tirgus izpētes “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr. SA 2022 10**

**TEHNISKĀ PIEDĀVĀJUMA SAGATAVOŠANAS VADLĪNIJAS**

1. **Būvniecības ieceres dokumentācijas izstrādes kalendārais laika grafiks**

Būvniecības ieceres dokumentācijas izstrādes kalendārajā laikā grafikā jāizmanto šajā pielikumā norādītie pakalpojuma posmi. **Plānojums jāveic kalendārajās nedēļās.** Būvniecības ieceres dokumentācijas izstrādes pakalpojuma posmi:

|  |  |
| --- | --- |
| Nr.p.k. | Pakalpojuma posma nosaukums |
| 1. | Esošās situācijas pārbaude un vietas izpēte pēc Līguma noslēgšanas |
| 2. | Būvniecības ieceres dokumentācijas sagatavošana: būvniecības iesniegums, tajā skaitā: |
| 2.1. | Topogrāfiskā plāna izgatavošana, saskaņošana un **i**nženierģeotehniskāsizpētes veikšana |
| 3. | Būvniecības ieceres dokumentācijas izstrāde, tajā skaitā: |
| 3.1. | Tehnisko noteikumu pieprasīšana, saņemšana |
| 3.2. | Būvniecības ieceres dokumentācijas izstrāde |
| 3.3. | Būvniecības ieceres dokumentācijas saskaņošana |
| 3.4. | Būvniecības ieceres dokumentācijas iesniegšana Siguldas novada būvvaldē un būvvaldes akcepts par projektēšanas nosacījumu izpildi |

Pretendenta pārstāvis[[10]](#footnote-10)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

7. pielikums

Tirgus izpētes nolikumam

Id. Nr. SA 2022 10

**Finanšu piedāvājums**

Tirgus izpēte “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr. SA 2022 10

|  |  |  |  |  |
| --- | --- | --- | --- | --- |
| **Nr.p.k.** | **Izmaksu pozīcija** | **Vienības cena**  **(bez PVN); EUR** | **Vienība** | **Izmaksu pozīcijas cena**  **(bez PVN); EUR** |
| 1. | Būvniecības ieceres dokumentācijas izstrāde saskaņā ar tehniskajām specifikācijām | *<…>* | 1 komplekts | ***<…>*** |
| **Būvniecības ieceres dokumentācijas izstrādes kopējā Līgumcena (bez PVN)** | | | |  |
| **21% PVN** | | | |  |
| **Kopā cena ar PVN** | | | |  |

Pretendenta pārstāvis[[11]](#footnote-11)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

8. pielikums

Tirgus izpētes nolikumam

Nr. SA 2022 10

**Pakalpojuma līguma Nr. SA 2022 10 projekts**

**Sabiedrība ar ierobežotu atbildību „SALTAVOTS”**, reģistrācijas Nr. 40103055793, juridiskā adrese: Lakstīgalas iela 9B, Sigulda, Siguldas novads, LV – 2150, kuru uz statūtu pamata pārstāv valdes loceklis **Guntars Dambenieks** (turpmāk – Pasūtītājs), no vienas puses,

un

*<Izpildītāja nosaukums>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>]* (turpmāk - Izpildītājs), no otras puses,

abi kopā turpmāk tekstā sauktas – Puses, katrs atsevišķi – Puse, pamatojoties uz Pasūtītāja rīkotās tirgus izpētes “Būvniecības ieceres dokumentācijas izstrāde ūdensapgādes tīklu izbūvei uz Siguldas pilsētas notekūdeņu attīrīšanas iekārtām”, id. Nr. SA 2022 10, (turpmāk - Tirgus izpēte) rezultātiem un Izpildītāja iesniegto piedāvājumu (turpmāk – Piedāvājums) noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs uzdod, bet Izpildītājs apņemas izstrādāt Būvniecības ieceres dokumentāciju ūdensapgādes tīklu izbūvei uz Siguldas pilsētas notekūdeņu attīrīšanas iekārtām (turpmāk – Paskaidrojuma raksts)saskaņā aršīLīguma 1.pielikuma Tehniskajām specifikācijām (turpmāk - Projektēšanas uzdevums), tajā skaitā, saņemt Siguldas novada būvvaldes lēmumu par Paskaidrojuma raksta akceptēšanu.
   2. Izpildītājs apņemas veikt Paskaidrojuma raksta izstrādi atbilstoši Projektēšanas uzdevumam, ievērojot normatīvo aktu prasības.
   3. Līguma 1.1. punkts tiek uzskatīts par pilnībā izpildītu dienā, kad Siguldas novada būvvalde ir pieņēmusi lēmumu par Paskaidrojuma raksta akceptēšanu, Izpildītājs ir iesniedzis Projektēšanas uzdevumā norādīto Paskaidrojuma raksta eksemplāru skaitu un Puses parakstījušas pieņemšanas - nodošanas aktu.
2. **Līgumcena un apmaksas kārtība**
   1. Līgumcena par Līguma 1.1.punkta apakšpunktos noteikto darbu izpildi tiek noteikta < *EUR summa ar cipariem un vārdiem no piedāvājuma>* bez PVN.
   2. Pasūtītājs Līguma 2.1. punktā noteiktās Līgumcenas samaksu veic šādā kārtībā**:**

|  |  |  |
| --- | --- | --- |
| Maksājums | Nosacījumi maksājuma veikšanai | Maksājuma summa bez PVN (EUR) |
| Starpmaksājums 30% no Līgumcenas | Veikta  inženierizpēte atbilstoši Projektēšanas uzdevuma nosacījumiem |  |
| Noslēguma maksājums | Izpildīti Līguma 1.3. punkta nosacījumi |  |

1. Līguma 2.2. punktā noteiktās summas tiek samaksātas 30 (trīsdesmit) kalendāro dienu laikā pēc Pušu pieņemšanas – nodošanas akta parakstīšanas par Paskaidrojuma raksta izstrādi un atbilstoša rēķina saņemšanas. Samaksas termiņu sāk skaitīt no pēdējā dokumenta iesniegšanas dienas.

2.5. Pasūtītājs Līgumā noteiktos maksājumus veic ar pārskaitījumu uz Izpildītāja norādīto bankas kontu. Līgumā noteiktie Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

2.6. Līgumsodu un/vai zaudējumus Izpildītājs atmaksā Pasūtītājam vai Pasūtītājs atskaita no Izpildītājam paredzētā maksājuma.

1. **Līguma termiņš**
   1. Līgums stājas spēkā pēc abpusējas parakstīšanas un darbojas līdz Līguma saistību pilnīgai izpildei.
   2. Līguma izpildes termiņš <......................> kalendārās dienas no Līguma parakstīšanas dienas.
   3. Izpildītājs Līguma izpildi veic saskaņā ar Paskaidrojuma raksta izstrādes kalendāro laika grafiku (Līguma 2. pielikums).
2. **Pušu tiesības un pienākumi**
   1. Pasūtītājam ir tiesības kontrolēt Līguma izpildes gaitu.
   2. Izpildītājs apņemas nodrošināt kvalitatīvu visu Projektēšanas uzdevumā norādīto prasību izpildi, ievērojot Pasūtītāja intereses, attiecīgo institūciju tehniskos noteikumus.
   3. Izpildītājs, izstrādājot Paskaidrojuma raksta ekonomikas daļu, realizācijas prognozējamās izmaksas paredz saskaņā ar reālām darba un materiālu vidējām tirgus cenām Paskaidrojuma raksta izstrādāšanas laikā.
   4. Pasūtītājs apņemas organizēt piekļūšanu objektam, kuru nepieciešams apsekot Līgumā noteikto darbu veikšanai.
   5. Izpildītāja pienākums ir plānot un realizēt darbu veikšanu tā, lai pasūtījuma izpilde, ieskaitot saskaņojumu saņemšanu, tiktu paveikta Līgumā noteiktajā termiņā.
3. **Apdrošināšana**
   1. Izpildītājs nodrošina, ka visa Līguma darbības laikā spēkā būs Izpildītāja darbības civiltiesiskās atbildības apdrošināšanas līgums, kas paredz atlīdzību Pasūtītājam vai trešajām personām nodarītajiem zaudējumiem.
   2. Izpildītājs nodrošina, ka visā projektēšanas veikšanas laikā būvspeciālistam, kas veiks Paskaidrojuma raksta ūdensapgādes tīklu projektētāja pienākumus, būs spēkā būvspeciālista profesionālās civiltiesiskās atbildības apdrošināšana saskaņā ar 2014. gada 19. augusta Ministru kabineta noteikumu nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” 10. punktu.
   3. Izpildītāja pienākums ir iesniegt atjaunotu civiltiesiskās atbildības apdrošināšanas līgumu, ja Līguma darbības laikā beidzas iepriekšējais apdrošināšanas termiņš.
4. **Autortiesības**
   1. Visas autora mantiskās tiesības attiecībā uz darbu, kas tiek radīts Izpildītājam pildot šī Līguma saistības, pāriet uz Pasūtītāju, tiklīdz attiecīgais projektēšanas darbs ir pabeigts, nodots Pasūtītāja rīcībā un saskaņā ar šo Līgumu apmaksāts no Pasūtītāja puses.
   2. Jebkuri Izpildītāja, saskaņā ar šo Līgumu veiktā darba rezultātā radītie materiālie objekti un visi augļi gan to materiālajā, gan intelektuālajā nozīmē (autortiesību objekts), pēc paskaidrojuma raksta pieņemšanas - nodošanas akta parakstīšanas, ir Pasūtītāja īpašums.
   3. Izpildītājs, parakstot šo Līgumu, neatsaucami, bez jebkādas papildu samaksas, bez termiņa ierobežojuma nodod Pasūtītājam visas tiesības brīvi izmantot saskaņā ar šo Līgumu radītos materiālā formā izpaustos autortiesību objektus, t.sk. tiesības tos izziņot, detalizēt, izmainīt, pārveidot, grozīt un papildināt, kā arī atsakās no tiesībām prasīt autortiesību objektu atsaukšanu. Minētās tiesības Pasūtītājs ir tiesīgs izmantot jebkurā valstī, kā arī nodot un/vai pārdot tās citām personām.
   4. Izstrādājot Paskaidrojuma rakstu, Izpildītājam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu, pretējā gadījumā Izpildītājs ir pilnībā atbildīgs par trešo personu autortiesību pārkāpumiem. Izpildītājs nodrošina, ka tas no Paskaidrojuma raksta autoriem un jebkurām citām Paskaidrojuma raksta izstrādē iesaistītām personām saņem visas atļaujas un tiesības, kas nepieciešamas, lai nodotu Pasūtītājam šajā Līgumā noteiktās tiesības un uzturētu tās spēkā.
   5. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā autortiesību objektus, kas saskaņā ar šo Līgumu atzīstami par Pasūtītāja īpašumu.
   6. Puses vienojas, ka Pasūtītāja samaksa Izpildītājam saskaņā ar šo Līgumu ietver arī autoratlīdzību un Izpildītājs nav tiesīgs pieprasīt papildu autoratlīdzību/honorāru.
5. **Pušu atbildība, izmaiņas Līgumā, tā izbeigšana**
   1. Par Līguma saistību neizpildi vai nepienācīgu izpildi, Puses atbild materiāli saskaņā ar Līguma nosacījumiem un Latvijas Republikas normatīvajiem aktiem.
   2. Ja Izpildītājs šī Līguma 3.2. punktā noteiktajā termiņā neizpilda Līguma saistības, tas maksā Pasūtītājam līgumsodu 0,2% (nulle, komats divu procentu) apmērā no Līgumcenas par katru nokavēto dienu, taču ne vairāk kā 10% (desmit procentu) apmērā no Līgumcenas. Līgumsoda samaksa neatbrīvo Izpildītāju no Līguma saistību izpildes.
   3. Ja Izpildītājs Līguma 8.2., 8.3. punktā noteiktajā termiņā neveic atbildīgā speciālista nomaiņu, tas maksā Pasūtītājam līgumsodu 0,2% (nulle, komats divu procentu) apmērā no Līgumcenas par katru nokavēto dienu, taču ne vairāk kā 10% (desmit procentu) apmērā no Līgumcenas. Līgumsoda samaksa neatbrīvo Izpildītāju no Līguma saistību izpildes.
   4. Ja izpildītājs nenodrošina ūdensapgādes tīklu projektētāja piedalīšanos sanāksmē, Pasūtītājs var piemērot līgumsodu 100,00 EUR( viens simts *euro* un 00 centi) par katru gadījumu.
   5. Līguma 7.2., 7.3.,7.4., 7.5. punktā piemēroto līgumsodu kopējā summa nevar būt vairāk kā 10% (desmit procenti) no Līgumcenas.
   6. Ja Pasūtītājs nesamaksā par darbu šī Līguma 2.3. punktā noteiktajos termiņos, tas maksā Izpildītājam līgumsodu 0,2% (nulle, komats divu procentu) apmērā no nokavētās samaksas summas par katru nokavēto dienu, taču ne vairāk kā 10% (desmit procentu) apmērā no nenomaksātās summas.
   7. Ir pieļaujami tikai Līguma nebūtiski grozījumi. Jebkuras Līguma izmaiņas vai papildinājumi tiek noformēti vienošanās protokola veidā un pēc tā parakstīšanas kļūst par šī Līguma neatņemamu sastāvdaļu.
   8. Puses ir tiesīgas izbeigt Līgumu pirms termiņa:
      1. ja otra Puse nepilda līgumsaistībasun minēto saistību neizpildi nav novērsusi 10 (desmit) kalendāro dienu laikā pēc rakstiska paziņojuma par šādu saistību neizpildi saņemšanas vai līgumsaistību izpilde tiek aizkavēta vairāk kā 20 kalendārās dienas. Šajā gadījumā otra Puse maksā līgumsodu 10% (desmit procentu) apmērā no Līgumcenas;
      2. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
   9. Izbeidzot Līgumu saskaņā ar Līguma 7.10. punktu, Līgums uzskatāms par izbeigtu 7. (septītajā) dienā pēc Pasūtītāja vai Izpildītāja paziņojuma par atkāpšanos (ierakstītā vēstule vai elektroniski nosūtīts paziņojums, kas parakstīts ar drošu elektronisko parakstu un satur laika zīmogu) izsūtīšanas dienas.
   10. Līgumcena var tikt grozīta, ja Puses vienojas pasūtīt papildu darbu, kurš neizriet no sākotnējiem Līguma dokumentiem, grozījumu vērtībai nepārsniedzot 10% (desmit procentus) no 2.1. punktā noteiktās Līgumcenas.
   11. Pēc Līguma izbeigšanas Pasūtītājam ir tiesības uz Izpildītāja izstrādāto Būvprojektu apjomā, kas ir apmaksāts.
   12. Izpildītājs ir tiesīgs saņemt Līguma izpildes termiņa pagarinājumu, ja:

7.12.1. Pasūtītājs kavē vai aptur Darbu veikšanu no Izpildītāja neatkarīgu iemeslu dēļ;

7.12.2. ja Izpildītājam, no viņa neatkarīgu apstākļu dēļ, pagarinās Paskaidrojuma raksta saskaņošanas laiks;

7.12.3. ja Pasūtītājs ir uzdevis veikt papildus Darbus, kuri nav iekļauti Projektēšanas uzdevumā.

1. **Izpildītāja personāls un apakšuzņēmēji**
   1. Izpildītājam ir jānomaina Paskaidrojuma raksta izstrādē iesaistītais ūdensapgādes tīklu projektētājs (turpmāk - atbildīgais speciālists), ja to pieprasa Pasūtītājs un pamato ar kādu no šādiem iemesliem:

8.1.1. atkārtota pavirša savu pienākumu pildīšana;

8.1.2. nekompetence vai nolaidība;

8.1.3. Līgumā noteikto saistību vai pienākumu nepildīšana.

* 1. Ja Izpildītājs vēlas veikt atbildīgā speciālista aizvietošanu uz laiku, vai nomaiņu, tad Izpildītājam ne vēlāk kā 7 (septiņas) dienas pirms plānotās atbildīgā speciālista aizvietošanas vai nomaiņas jāiesniedz Pasūtītājam adresēts rakstveida iesniegums. Iesniegumam jāpievieno piedāvātā atbildīgā speciālista kvalifikāciju apliecinoša informācija un dokumenti. Pasūtītājs piekrīt atbildīgā speciālista aizvietošanai uz laiku vai nomaiņai, ja piedāvātā atbildīgā speciālista kvalifikācija atbilst tirgus izpētes s nolikumā noteiktajām atbildīgā speciālista kvalifikācijas prasībām.
  2. Ja Pasūtītājs pieprasa atbildīgā speciālistu nomaiņu, pamatojoties uz Līguma 8.1. punktu, tad Izpildītājam pēc nomaiņas pieprasījuma saņemšanas 7 (septiņu) dienu laikā jāiesniedz piedāvātā atbildīgā speciālista kvalifikāciju apliecinoša informācija un dokumenti.
  3. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās pakalpojuma daļas vērtība ir vismaz 10 (desmit) procenti no kopējās piedāvājuma cenas iepirkuma procedūrai, tad Izpildītājam jāiesniedz Pasūtītājam adresēts rakstveida iesniegums un jāsaņem rakstveida piekrišana. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju neattiecas iepirkuma procedūras nolikumā noteiktie izslēgšanas nosacījumi.
  4. Apakšuzņēmējus, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību iepirkuma procedūras nolikumā noteiktajām prasībām, drīkst nomainīt, tikai tad, ja piedāvātajam apakšuzņēmējam ir iepirkuma procedūras nolikumā noteiktajām prasībām atbilstoša kvalifikācija, un uz piedāvāto apakšuzņēmēju neattiecas iepirkuma procedūras nolikumā noteiktie izslēgšanas nosacījumi. Par maiņas ierosinājumu Izpildītājam jāiesniedz Pasūtītājam rakstveida iesniegums. Iesniegumam jāpievieno visi dokumenti, kas pierāda piedāvātā apakšuzņēmēja kvalifikācijas atbilstību iepirkuma procedūras nolikuma prasībām.
  5. Pasūtītājs izsniedz Izpildītājam lēmumu par atļauju vai atteikumu galveno speciālistu vai apakšuzņēmēju nomaiņai vai jaunu apakšuzņēmēju iesaistīšanai līguma izpildē iespējami īsā laikā, bet ne vēlāk kā 7 (septiņu) dienu laikā, nepārsniedzot 5 (piecas) darbdienas, pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.
  6. Pasūtītājs ir tiesīgs pieprasīt informāciju par objektā nodarbināto personu līgumattiecībām.
  7. Izpildītāja norīkotais ūdensapgādes tīklu projektētājs *< (vārds, uzvārds, atbilstības sertifikāta Nr.).*

1. **Nepārvarama vara**

**9.1.** Puses tiek atbrīvotas no atbildības par šī Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc šī Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

**9.2**. Pusēm, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā ir jānorāda, kādā termiņā, pēc Puses uzskata, ir iespējama un paredzama viņa šajā Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**9.3.** Gadījumā, kad nepārvarama vara un to sekas turpina darboties ilgāk par 2 (divām) nedēļām vai arī tiem iestājoties, kļūst skaidrs, ka tie un to sekas darbosies ilgāk par 2 (divām) nedēļām, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

**10. Citi noteikumi**

**10.1.** Visus strīdus, nesaskaņas vai domstarpības Puses risinās sarunu ceļā. Ja vienošanos nav iespējams panākt, strīdi, nesaskaņas un domstarpības tiks risinātas tiesā Latvijas Republikas normatīvajos aktos noteiktajā kārtībā.

**10.2.** Operatīvu jautājumu risināšanai Puses norīko savus pārstāvjus: no Pasūtītāja puses – *<(vārds uzvārds), tālr. \_\_\_\_\_\_\_\_\_\_\_, e-pasts: >,* no *Izpildītāja puses – <(vārds uzvārds), tālr. \_\_\_\_\_\_\_\_\_\_\_\_, e-pasts: .>*

**10.3.** Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie šī Līguma punkti.

**10.4.** Līgums ir sastādīts latviešu valodā uz \_\_(ar vārdiem) lapām.

**10.5.** Līgumam pievienoti \_\_\_\_\_*< pielikumu skaits>* pielikumi

10.5.1. 1.pielikums: Projektēšanas uzdevums (tirgus izpētes tehniskās specifikācijas);

10.5.2. 2. pielikums: Tehniskais piedāvājums;

10.5.3. 3. pielikums: Finanšu piedāvājums

*10.5.4. < 4. pielikums: Sarakste tirgus izpētes laikā, ja attiecināms>*

**11. Pušu rekvizīti un paraksti**

|  |  |
| --- | --- |
| **Pasūtītājs:**  **Sabiedrība ar ierobežotu atbildību „SALTAVOTS”**  Reģ. Nr. 40103055793  PVN kods: LV 40103055793  Lakstīgalas iela 9B, Sigulda, LV-2150 | **Izpildītājs:** |

1. Uz kuru iespējām Pretendents balstās, lai apliecinātu, ka tā kvalifikācija atbilst prasībām, un apakšuzņēmējiem, kuriem nododamo pakalpojumu daļas vērtība ir vismaz 10 (desmit) procenti no kopējās piedāvājuma cenas [↑](#footnote-ref-1)
2. Uz kuru iespējām Pretendents balstās, lai apliecinātu, ka tā kvalifikācija atbilst prasībām, un apakšuzņēmējiem, kuriem nododamo pakalpojumu daļas vērtība ir vismaz 10 (desmit) procenti no kopējās piedāvājuma cenas [↑](#footnote-ref-2)
3. Ārējie elektrotīkli, gāzes vadu tīkli, sakaru tīkli, kanalizācijas un ūdensapgādes cauruļvadu tīkli [↑](#footnote-ref-3)
4. Būvprojekta izstrādes kopējās Līgumcenas un autoruzraudzības kopējās Līgumcenas summa bez PVN. [↑](#footnote-ref-4)
5. Skaidrojums par mazajiem un vidējiem uzņēmumiem Iepirkumu uzraudzības biroja tīmekļvietnē internetā (Iepirkumu veicējiem→Iepirkumu vadlīnijas→Skaidrojumi un ieteikumi): https://www.iub.gov.lv/sites/default/files/upload/skaidrojums\_mazajie\_videjie\_uzn.pdf [↑](#footnote-ref-5)
6. *Paraksttiesīgā persona vai pilnvarotā persona. Pilnvarotās personas gadījumā jāpievieno pilnvara.*  [↑](#footnote-ref-6)
7. CV sadaļa aizpildāma, ja speciālists nav pretendenta, personālsabiedrības biedra (ja pretendents ir personālsabiedrība), personu apvienības dalībnieka (ja pretendents ir personu apvienība) vai apakšuzņēmēja darbinieks vai apakšuzņēmējs [↑](#footnote-ref-7)
8. Attiecas uz piesaistīto apakšuzņēmēju, kuru veicamo pakalpojumu vērtība ir vismaz 10 (desmit) procenti no kopējās piedāvājuma cenas [↑](#footnote-ref-8)
9. Attiecas uz tām Personām uz kuru iespējām Pretendents balstās, lai apliecinātu, ka tā kvalifikācija atbilst iepirkuma dokumentācijā noteiktām prasībām [↑](#footnote-ref-9)
10. *Paraksttiesīgā persona vai pilnvarotā persona. Pilnvarotās personas gadījumā jāpievieno**pilnvara*  [↑](#footnote-ref-10)
11. *Paraksttiesīgā persona vai pilnvarotā persona. Pilnvarotās personas gadījumā jāpievieno**pilnvara*  [↑](#footnote-ref-11)